ইকবাল দীর্ঘদিন ধরেই সরকারের বিভিন্ন কমিটির পরামর্শদাতা হিসেবে নিযুক্ত হয়েছেন৷ এই সমস্ত কমিটির মধ্যে বাণিজ্য ও শিল্প দফতরের অধীনে সাউদার্ন এশিয়া অ্যাডভাইসারি গ্রুপ, দ্য কমপিটিটিভনেস কাউন্সিল, ব্রিটিশ কাউন্সিলের অধীনে বন্ড (BOND), এবং ম্যানচেস্টার ফোরাম উল্লেখযোগ্য৷ তিনি নিউ ইস্ট ম্যানচেস্টার লিমিটেডের একজন ডিরেক্টরও বটে৷ এই সংস্থাটি ম্যানচেস্টার সিটি কাউন্সিল, ইংলিশ পার্টনারশিপ, এবং নর্থ ওয়েস্ট ডেভেলপমেন্ট এজেন্সির একটি যৌথ উদ্যোগ যা পূর্ব ম্যানচেস্টারের পুনর্গঠনের দায়িত্ব নিয়েছে৷ ২০০৬ সালে তিনি সরকারের খাদ্য শিল্প সুরক্ষা কৌশলের (Food industry Sustainability Strategy বা FISS) অধীনে গঠিত এথিক্যাল ট্রেডিং চ্যাম্পিয়নস গ্রুপের সদস্য হয়েছিলেন৷ হিমায়িত খাদ্য উৎপাদনকারী সংস্থাগুলির হয়ে তাদের সুবিধা অসুবিধার কথা পেশ করার যোগ্য প্রতিনিধিত্ব ইকবালই করে থাকেন৷ ব্রিটিশ ফ্রোজেন ফুড ফেডারেশন তাঁকে চ্যাম্পিয়নস গ্রুপের পদ পাওয়ার জন্য তাঁর নাম সুপারিশ করেন এবং ২০০৭ সালের মার্চ মাসের শেষে তাঁর সমর্থনে তাদের অভিমত ও সুপারিশ সরকারের কাছে পেশ করা হয়৷